Predkladacia správa

	Na základe uznesenia vlády SR č. 36 zo dňa 14. januára 2004 bodu A.1. bol dňom 15. januára 2004 do funkcie prednostu Krajského pozemkového úradu v Banskej Bystrici vymenovaný Ing. Tibor Pelle.  Ing. Tibor Pelle sa vzdal funkcie ku dňu 31. 03. 2005. 

	Na základe uznesenia vlády SR č. 36 zo dňa 14. januára 2004 bodu A.3. bol dňom 15. januára 2004 do funkcie riaditeľa Obvodného pozemkového úradu v Rimavskej Sobote vymenovaný Ing. Koloman Bodnár. 

Prednostu krajského pozemkového úradu vymenúva a odvoláva podľa § 5 ods. 10 zákona č. 518/2003 Z. z., ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov vláda SR na návrh ministra pôdohospodárstva SR.

Riaditeľa obvodného pozemkového úradu vymenúva a odvoláva podľa § 5 ods. 12 zákona č. 518/2003 Z. z., ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov a o zmene niektorých zákonov vláda SR na návrh ministra pôdohospodárstva SR.
 
	Prednosta krajského pozemkového úradu a riaditeľ obvodného pozemkového úradu sú podľa § 5 ods. 4 zákona č. 312/2001 Z. z. o štátnej službe a o zmene a doplnení niektorých zákonov predstavení v politickej funkcii.

	Vzhľadom na uvedené, predkladá minister pôdohospodárstva SR návrh na odvolanie a vymenovanie prednostu Krajského pozemkového úradu v Banskej Bystrici, v ktorom navrhuje odvolať z funkcie Ing. Tibora Pelleho dňom 31. 03. 2005 a vymenovať do funkcie Ing. Kolomana Bodnára dňom 01. 04. 2005. Súčasne predkladá návrh na odvolanie a vymenovanie riaditeľa Obvodného pozemkového úradu v Rimavskej Sobote, v ktorom navrhuje odvolať z funkcie Ing. Kolomana Bodnára dňom 31. 03. 2005 a vymenovať do funkcie riaditeľa Ing. Eriku Szolnokyovú dňom 01. 04. 2005. 

	Materiál nebol predložený na medzirezortné pripomienkové konanie a nemá finančný, ekonomický vplyv, vplyv na zamestnanosť a ani vplyv na podnikateľské prostredie.